3. การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์หรือบริการ

ชนิดของผลิตภัณฑ์

1.  เสาไฟฟ้าคอนกรีตอัดแรงและผลิตภัณฑ์คอนกรีตของการไฟฟ้า

-   เสาไฟฟ้าคอนกรีตอัดแรง (Electric Pole) มีขนาดความยาวตั้งแต่ 6.00 - 22.00
    เมตร ผลิตตามมาตรฐานการไฟฟ้าส่วนภูมิภาค, การไฟฟ้าฝ่ายผลิต และการไฟฟ้านครหลวง

-   คอนคอนกรีตอัดแรง (Prestress Spun Cross Arm)
    ผลิตตามมาตรฐานการไฟฟ้าส่วนภูมิภาค ซึ่งมีความยาว ตั้งแต่ 1.50 - 3.20 เมตร

-   เสาตอม่อ (Stub) และเสาเข็มการไฟฟ้าส่วนภูมิภาคทุกขนาดหน้าตัดและความยาว

-   คานนั่งร้านหม้อแปลงทุกขนาด, สมอบกทุกขนาด

-   ฐานเสา (Pole Foundation) ของการไฟฟ้าส่วนภูมิภาคทุกประเภท

  ซึ่งผลิตภัณฑ์ทุกชนิดดังกล่าว มีการทดสอบเพื่อรับรองคุณภาพ ตามข้อกำหนดมาตรฐาน

  ของหน่วยงานนั้น ๆ

2. เสาเข็มสี่เหลี่ยมและเสาเข็มรูปตัวไอคอนกรีตอัดแรง

-   เสาเข็มสี่เหลี่ยม มีขนาดตั้งแต่ 15 - 65 ซม.

-   เสาเข็มรูปตัวไอ มีขนาดตั้งแต่ 18 - 45 ซม.

-   ความยาวของเสาเข็มมีตั้งแต่ 3 - 25 เมตร หากต้องการความยาวมากกว่านี้ หรือมีข้อจำกัด
    ของพื้นที่ ก็สามารถทำเป็นเสาต่อเชื่อม โดยรอยต่อเชื่อมจะออกแบบให้ปลอดภัยและแข็งแรง
    ไม่น้อยกว่าข้อกำหนดตามมาตรฐานของเสาเข็มมอก.

-   เสาเข็มผ่านการออกแบบและควบคุมการผลิต โดยวิศวกรผู้ชำนาญการทุกขั้นตอน

-   สามารถผลิตเสาเข็มได้ทุกมาตรฐาน เช่น มอก., กรมทาง, รพช., และอื่น ๆ
    ตามมาตรฐาน ที่กำหนด

-   การตอกเสาเข็ม สามารถตอกแบบธรรมดา (Pure Drive) หรือตอกแบบเจาะนำ
    (Pre-bore) โดย ปั้นจั่นโครง (Drop Hammer), Hydraulic Hammer หรือ Diesel
    Hammer ตามความต้องการหรือข้อกำหนดในการทำงาน

-   มีบริการทดสอบความสมบูรณ์ของเสาเข็ม, ความสามารถในการรับน้ำหนักของเสาเข็ม

3. เสาเข็มคอนกรีตเสริมเหล็กอัดแรงโดยใช้แรงเหวี่ยง (Spun Pile)

  คือ เสาเข็มซึ่งได้จากการเหวี่ยงคอนกรีตรอบตัวเองในแบบแรงหนีศูนย์กลาง จึงอัดคอนกรีตแน่น
  อยู่ภายนอกติดกับแบบหล่อ ส่วนที่เป็นน้ำส่วนเกินจะถูกรีดออก

คุณสมบัติพิเศษ

-   เป็นเสาเข็มที่ผลิตโดยใช้กรรมวิธีการปั่นคอนกรีตในแบบหล่อซึ่งหมุนด้วยความเร็วสูง
    ด้วยเครื่องจักรที่ทันสมัยทำให้เนื้อคอนกรีตมีความหนาแน่นสูงกว่าคอนกรีตที่หล่อโดยวิธีธรรมดาเพราะว่าคอนกรีตมีความหนาแน่นสูงมาก
    จึงมีอัตราการดูดซึมน้ำต่ำมากเป็นผลทำให้ มีคุณสมบัติทนทานต่อการกัดกร่อนได้ดีขึ้น

-   เป็นเสาเข็มที่ผลิตโดยเครื่องมือที่ทันสมัยทุกขั้นตอน จึงทำให้สามารถรักษาคุณภาพได้สม่ำเสมอ

-   เป็นเสาเข็มที่ยึดตรงหน้าแปลน (Steel Joint) สำหรับต่อด้วยลวดแรงดึงสูง และใช้วิธีต่อ
    โดยการเชื่อมเป็นมาตรฐาน ซึ่งเป็นการต่อที่ปลอดภัยแข็งแรง และมั่นคงที่สุด

เสาเข็มคอนกรีตเสริมเหล็กอัดแรงโดยใช้แรงเหวี่ยงมีวิธีการตอกได้ 4 วิธี ดังนี้

1)  การตอกแบบธรรมดา (Pure Drive Method)

เป็นการตอกโดยวิธีปกติ โดยใช้ Drop Hammer, Hydraulic Hammer หรือ Diesel Hammer
ตอกจนถึงระดับ หรือ Blow-Count ที่กำหนด

2)  การตอกแบบเจาะนำ (Pre-bore Method)

เป็นวิธีการเจาะดินขนาดความกว้างเท่าเส้นผ่าศูนย์กลางของเสาเข็ม ความลึกประมาณ 6 - 10
เมตร แล้วฝังเสาเข็มลงในหลุมเจาะ หลังจากนั้นจึงตอกด้วยเครื่องตอกจนถึงระดับ หรือ
Blow-Count ที่กำหนด

3)  การตอกแบบ Auger Press เป็นการตอกโดยใช้สว่านร้อยในรูเสาเข็ม ทำการเจาะนำดิน
    พร้อม ๆ กับกดเสาให้จมลงไป จนเหลือความยาวประมาณ 3 -10 เท่าของความยาวเส้น
    ผ่าศูนย์กลาง แล้วตอกต่อจนถึงระดับ หรือ Blow-Count ที่กำหนด

4)  Full Auger Press เป็นการตอกโดยวิธีเดียวกันกับ Auger Press
    แต่จะเจาะนำดินจนถึงระดับ ความลึกที่กำหนด โดยไม่มีการตอกตาม

  การเลือกวิธีการตอกเสาเข็มคอนกรีตเสริมเหล็กอัดแรงโดยใช้แรงเหวี่ยงแบบใดนั้น
  วิศวกรจะพิจารณาตามความเหมาะสมของพื้นที่ทำงานของหน่วยงานและแรงดัน
  รวมถึงแรงสั่นสะเทือน อันอาจจะมีผลกระทบต่อสิ่งปลูกสร้างข้างเคียง

4. แผ่นพื้นสำเร็จรูป (Plank)

  แผ่นพื้นสำเร็จรูป เป็นแผ่นคอนกรีตอัดแรงชนิดท้องเรียบ รูปหน้าตัดเหมือนแผ่นกระดาน กว้าง 30
  ซม. หนา 5 ซม. วางเรียงชิดกันตลอดด้านท้องจะเรียบร้อยโดยไม่ต้องฉาบปูน เมื่อเทคอนกรีต
  ทับหน้า (Structural Topping) แล้วจะทำงานเป็นเนื้อเดียว (Composite)
  กับตัวพื้นสำเร็จรูป

5. คานสะพาน (Bridge Girder), พื้นสะพาน (Plank Girder)

-   คานสะพาน จะผลิตทั้งแบบ Box Girder, I-Girder หรือ T-Girder ตามมาตรฐานของ
    ส่วนราชการที่กำหนด

-   มีการตรวจสอบ, ทดสอบการผลิตทุกขั้นตอนตามมาตรฐานที่กำหนด โดยวิศวกรที่ชำนาญการ

-   มีบริการติดตั้งผลิตภัณฑ์ครบวงจร

6.  ท่อคอนกรีตและบ่อพัก

-   บริษัทได้มีผลิตภัณฑ์ท่อคอนกรีตเสริมเหล็กสำหรับงานระบายน้ำชนิดปากลิ้นราง ขนาดเส้น
    ผ่าศูนย์กลาง 300, 400, 500, 600, 800, 1,000 และ 1,200 มม. ความยาว 1.0
    ม.

-   การผลิตทำด้วยเครื่องจักรทันสมัยใช้กระบวนการอัดขึ้นรูปทำให้ชิ้นงานมีคุณภาพและขนาด
    ที่สม่ำเสมอ รอยต่อของท่อได้ขนาด ทำให้การต่อระหว่างท่อแนบสนิทลดปัญหาการรั่วซึม

-   บริษัทสามารถผลิตท่อได้หลากหลายมาตรฐานเพื่อตอบสนองตามความต้องการของลูกค้า เช่น
    มาตรฐาน มอก.128 (ชิ้นคุณภาพ คสล.2และ คสล.3)
    หรือมาตรฐานตามความต้องการของลูกค้า

-   บริษัทได้ผลิตบ่อพักคอนกรีตเสริมเหล็กหล่อสำเร็จสำหรับงานระบายน้ำ เพื่อใช้ร่วมกับ
    ท่อคอนกรีตเสริมเหล็กสำหรับงานระบายน้ำ
    โดยขนาดของผลิตภัณฑ์จะเป็นไปตามมาตรฐานทั่วไปและตามความต้องการของลูกค้า

-   การจัดส่ง บริษัทฯ มีรถและอุปกรณ์ขนย้ายผลิตภัณฑ์ท่อและบ่อพักจนถึงจุดใช้งาน

7. เสาเข็มพืด (Sheet Pile)

  เป็นเสาเข็มที่ใช้ตอกเรียงชิดติดกันเป็นพืด ตามแนวตลิ่งริมคลอง แม่น้ำ หรือจุดอื่นๆ เพื่อทำ

  หน้าที่เป็นเขื่อนกั้นไม่ให้ดินพังทลาย บริษัท สามารถผลิต Sheet Pile ได้หลากหลายขนาด

  หลายๆ ลักษณะหน้าตัดและความยาว เช่น Sheet Pile << 0.35x0.60 m., <<
  0.45x0.60 m.,

  { { 0.25x0.50 m. จนถึง { { 0.50x0.50 m. โดยมีความยาวเสาเข็มตั้งแต่ 12 m. ถึง
  22 m.

  การออกแบบและการผลิตเสาเข็มดำเนินการโดยวิศวกรผู้ชำนาญการทุกขั้นตอน เพื่อให้ได้

  เสาเข็มพืดที่มีคุณสมบัติตรงตามความต้องการของลูกค้า

การตอกเสาเข็มโดยปกติจะใช้ปั้นจั่นโครง (Drop Hammer) เป็นเครื่องจักรติดตั้งเสาเข็ม

เนื่องจากมีความยึดหยุ่นในการปรับแต่งหมวกเหล็กครอบหัวเสาเข็ม

8. กระเบื้องซีเมนต์ปูพื้น, กระเบื้องคอนกรีตปูพื้น และขอบคันหิน

- กระเบื้องซีเมนต์ปูพื้น ขนาด 0.30x0.30 ม. หนา 4-6 เซนติเมตร

ขนาด 0.40x0.40 ม. หนา 4-6 เซนติเมตร

- กระเบื้องคอนกรีตปูพื้น ขนาด 0.30x0.30 ม. หนา 3 เซนติเมตร []

ขนาด 0.40x0.40 ม. หนา 4 เซนติเมตร

- ขอบคันหิน ขนาด 0.15x0.30x1.00 เมตร

9. ผลิตภัณฑ์คอนกรีตอื่น ๆ

-   บริษัทสามารถผลิตผลิตภัณฑ์คอนกรีตอื่น ๆ ตามความต้องการของลูกค้าทุกชนิด
    ไม่ว่าจะเป็นผลิตภัณฑ์คอนกรีตเสริมเหล็ก เช่น เสา, คาน ผนังสำเร็จรูป และอื่นๆ
    ที่เป็นผลิตภัณฑ์คอนกรีตสำเร็จรูป

10. งานบริการ

-   การขนส่ง

  บริษัทมีรถสำหรับขนส่งผลิตภัณฑ์ พร้อมด้วยรถเครนขนาด 6 - 45 ตัน สำหรับบริการ ขนส่ง
  ครบวงจรอย่างเพียงพอ

-   การตอกและการติดตั้ง

บริษัทมีปั้นจั่นโครง, รถตอก Hydraulic ไว้บริการสำหรับการตอกทุกวิธี เช่น ตอกแบบธรรมดา,
ตอกแบบเจาะนำ, ตอกแบบ Auger Press หรือตอกแบบ Full Auger Press
ตลอดจนรับติดตั้งเสาไฟฟ้า, Box Girder, Plank Girder และอื่น ๆ ทั่วประเทศ

(2) การตลาด และภาวะการแข่งขัน

สภาพการตลาด และภาวะการแข่งขัน

ปี 2551 เป็นปีที่ประเทศไทยมีความแปรผันสูง ทั้งทางด้านการเมืองและเศรษฐกิจ
นอกจากปัจจัยภายในประเทศแล้ว
ยังมีปัจจัยลบจากวิกฤตการเงินในประเทศสหรัฐอเมริกาซึ่งส่งผลให้เศรษฐกิจโลกชะลอตัวจนถึงขั้นถดถอยในเวลาต่อมา
ราคาน้ำมัน วัสดุก่อสร้าง และเหล็กที่เคยปรับตัวสูงขึ้นอย่างรวดเร็ว
ก็ปรับตัวลงมารุนแรงในช่วงไตรมาสสุดท้าย ปัจจัยต่างๆ เหล่านี้ส่งผลกระทบต่อสภาพตลาด
และภาวะการแข่งขันของอุตสาหกรรมก่อสร้างโดยตรง

เศรษฐกิจของประเทศไทยในปี 2551โดยรวมจึงเติบโตขึ้นในอัตราที่ชะลอตัวลง คือเติบโตขึ้น
ร้อยละ 3.0
แต่ในภาคอุตสาหกรรมก่อสร้างกลับมีค่าเฉลี่ยของการเปลี่ยนแปลงทั้งปีอยู่ในภาวะถดถอยถึงร้อยละ
8.6 เมื่อเทียบกับปีที่ผ่านมา เนื่องจากการขาดเสถียรภาพของการเมืองภายในประเทศ ทำให้การ
ใช้จ่ายและการลงทุนภาครัฐหดตัวไม่เป็นไปตามเป้าหมาย ภาคเอกชนก็ขาดความเชื่อมั่น
จึงชะลอการลงทุน นอกจากนี้ ปัญหาวิกฤตแฮมเบอร์เกอร์ทำให้อุตสาหกรรมการส่งออก
และการท่องเที่ยวชะลอตัวลงเช่นกัน ผลกระทบในปัจจัยต่างๆ เหล่านี้ทำให้ความต้องการโดยรวม
(Total Demand) ของอุตสาหกรรมคอนกรีต อัดแรงหดตัวลงต่อเนื่องจากปี 2550
กำลังการผลิตโดยรวมจึงมากเกินความต้องการของตลาด
ก่อให้เกิดภาวะการแข่งขันในกลุ่มผู้ประกอบการที่ค่อนข้างสูง

อย่างไรก็ตาม บริษัท ทักษิณคอนกรีต จำกัด (มหาชน)
ยังคงความแข็งแกร่งและความได้เปรียบในเชิงการแข่งขัน
และยังมีการเตรียมความพร้อมในการรองรับสถานการณ์ดังกล่าว
จึงทำให้บริษัทฯสามารถทำยอดขายในปี 2551 ได้ดีกว่าเป้าหมาย
และสามารถเพิ่มยอดขายได้ทั้งในด้านปริมาณและมูลค่า
กล่าวคือในด้านปริมาณบริษัทมีอัตราการเติบโตประมาณร้อยละ 18.7
ส่วนในด้านมูลค่าบริษัทมีอัตราการเติบโตประมาณร้อยละ 20.9
ซึ่งสวนทางกับภาวะตลาดที่ปรับตัวลดลง นอกจากนี้ บริษัทฯ ยังสามารถรักษาระดับส่วนต่างกำไร
(Margin) ได้ใกล้เคียงกับเป้าหมาย ผลการดำเนินงานในปี 2551 อยู่ในเกณฑ์ที่น่าพอใจ

กลยุทธ์การแข่งขัน

(1) สำหรับคุณภาพของผลิตภัณฑ์บริษัทได้รับการรับรองระบบบริหารคุณภาพ ISO 9001:2000
    จึงทำให้ลูกค้ามีความมั่นใจในคุณภาพสินค้าและบริการของบริษัท

(2) บริษัทมีโรงงานผลิตกระจายอยู่ในภาคต่าง ๆ ถึง 6 โรงงานเกือบทั่วประเทศ
    ทำให้มีความสามารถการให้บริการลูกค้าได้ดียิ่งขึ้น
    รวมทั้งสามารถประหยัดค่าใช้จ่ายในการขนส่ง ทำให้มีต้นทุนต่ำกว่าคู่แข่ง

(3) บริษัทมีชื่อเสียงมานาน มีความพร้อมทั้งทีมบริหารและวิศวกรที่มีความเชี่ยวชาญ
    จึงได้รับความไว้วางใจจากลูกค้าทั้งในเรื่องคุณภาพผลิตภัณฑ์ได้มาตรฐาน ราคายุติธรรม
    และการส่งมอบงานที่ตรงเวลา

(4) บริษัทมีกำลังการผลิต(Capacity)สูงเมื่อเทียบกับคู่แข่งขันทำให้สามารถตอบสนองโครงการขนาดใหญ่ได้ในเวลาที่จำกัด

(5) บริษัทมีหน่วยงานบริการขนส่งของตนเองจึงทำให้มีความคล่องตัว
    และสามารถบริหารการจัดส่งได้อย่างรวดเร็วมีประสิทธิภาพ

(6) บริษัทมีผลิตภัณฑ์ที่หลากหลาย ได้แก่ เสาไฟฟ้า เสาเข็มรูปตัวไอ รูปสี่เหลี่ยม
    และเสาเข็มกลมอัดแรงแบบแรงเหวี่ยง (Spun Pile) ฯลฯ นอกจากนี้
    บริษัทยังมีเครื่องตอกระบบ Hydraulic Hammer
    ซึ่งเป็นเครื่องตอกที่ทันสมัยและมีประสิทธิภาพสูง สามารถตอกแบบกึ่งตอกกึ่งเจาะ (Auger
    Press) หรือการเจาะนำ (Preboring) ก่อนตอกได้
    ทำให้สามารถตอบสนองความต้องการของลูกค้าที่มีโครงการอยู่ในกรุงเทพฯ หรือตัวเมืองต่าง
    ๆ ได้

(7) บริษัทเน้นการบริหารสภาพคล่อง
    และระมัดระวังการให้เครดิตกับลูกค้าเพื่อป้องกันหนี้สูญเพื่อให้สอดคล้องกับภาวะเศรษฐกิจปัจจุบัน

(8) บริษัทสามารถปรับราคาขายสินค้าอย่างรวดเร็ว
    เพื่อให้เข้ากับความผันผวนของต้นทุนและสถานการณ์การแข่งขันในปัจจุบัน

  สภาพการแข่งขันในอุตสาหกรรม

  ตลาดผลิตภัณฑ์เสาไฟฟ้า

ผลิตภัณฑ์เสาไฟฟ้าและอุปกรณ์ประกอบ มีผู้ซื้อหลักอยู่รายเดียวคือ การไฟฟ้าส่วนภูมิภาค
ซึ่งมีงบประมาณการสั่งซื้อทั่วประเทศในละปี2551 ประมาณ 1,100
ล้านบาทซึ่งใกล้เคียงกับปีที่ผ่านมา
ในบรรดาผู้ประกอบการผลิตภัณฑ์เสาไฟฟ้าทั้งประเทศซึ่งมีอยู่ประมาณ 30 ราย
บริษัทถือเป็นผู้นำทางการตลาดที่มีส่วนแบ่งอยู่ในอันดับต้น ๆ
เนื่องจากมีข้อได้เปรียบที่มีโรงงานกระจายอยู่ทั่วภูมิภาค

ตลาดผลิตภัณฑ์เสาเข็ม

ผลิตภัณฑ์เสาเข็มคอนกรีตอัดแรงรูปตัวไอและรูปสี่เหลี่ยมเป็นสินค้าที่มีน้ำหนักมาก
ค่าขนส่งจึงเป็นปัจจัยหลักอันหนึ่งของข้อจำกัดในการแข่งขัน
ดังนั้นสภาพการแข่งขันของอุตสาหกรรมชนิดนี้
จึงต้องพิจารณาแยกตามพื้นที่ของแต่ละโรงงานตามรายภูมิภาค ดังนี้

ภาคใต้ บริษัทมีโรงงานในภาคใต้ 3 โรงงาน คือ โรงงานภูเก็ต โรงงานสุราษฎร์ธานี
และโรงงานหาดใหญ่ ดังนั้น จึงสามารถตอบสนองความต้องการของตลาดได้ทั่วทุกจังหวัดในภาคใต้
และเป็นผู้ผลิตที่มีกำลังการผลิตสูงสุดในภูมิภาค จึงเป็นผู้นำทางการตลาดมาอย่างต่อเนื่องยาวนาน
โดยคู่แข่งส่วนใหญ่เป็นบริษัทที่มีขนาดกลางและขนาดเล็ก

ภาคตะวันออก บริษัทมีโรงงานที่ อ.บ้านบึง จ.ชลบุรี เพื่อรองรับการขยายตัวของภาค
อุตสาหกรรมชายฝั่งทะเลภาคตะวันออก (Eastern Seaboard)
ที่ยังคงมีการขยายตัวอย่างต่อเนื่อง ปัจจุบัน คู่แข่งขันของบริษัทในภาคตะวันออกมีอยู่ประมาณ 10
ราย และส่วนใหญ่มีกำลังการผลิตใกล้เคียงกัน ความต้องการของลูกค้าในแถบภูมิภาคนี้ คือ
สินค้าที่มีคุณภาพผลิตภัณฑ์สูง มีการบริการดี มีระบบการบริหารความปลอดภัยที่ดี
มีความพร้อมของทีมบริหารงาน และมีวิศวกรที่ชำนาญงาน บริษัทจึงคงความได้เปรียบในการแข่งขัน

ภาคตะวันออกเฉียงเหนือ บริษัทมีโรงงานที่ อ.เมือง จ.อุดรธานี ซึ่งเน้นการขายเสาไฟฟ้าเป็นหลัก
โดยขายให้กับการไฟฟ้าส่วนภูมิภาคและเอกชน ส่วนเสาเข็มรูปสี่เหลี่ยมและผลิตภัณฑ์อื่น ๆ เช่น
คานสะพาน เข็มเขื่อน มีไว้เพื่อรองรับงานกรมทางหลวงและงานป้องกันตลิ่งริมแม่น้ำโขง
นอกจากนี้ยังมีแผ่นพื้นท้องเรียบรองรับงานบ้านพักอาศัย และโครงการบ้านเอื้ออาทร
คู่แข่งในภาคอีสานตอนบนมีอยู่ประมาณ 10 ราย ส่วนใหญ่มีกำลังการผลิตไม่แตกต่างกันมากนัก

ตลาดผลิตภัณฑ์เสาเข็มคอนกรีตเสริมเหล็กอัดแรงโดยใช้แรงเหวี่ยง (Spun Pile)

เสาเข็มคอนกรีตเสริมเหล็กอัดแรงโดยใช้แรงเหวี่ยง
เป็นสินค้าที่ผลิตด้วยเทคโนโลยีที่ทันสมัยที่สุดในเวลานี้ เสาเข็มชนิดนี้มีคุณภาพสูงกว่าเสาเข็มรูปตัวไอ
และสี่เหลี่ยม จึงเหมาะสำหรับการใช้งานอาคาร ในเขตกรุงเทพมหานคร และปริมณฑล
หรือในเขตตัวเมืองต่าง ๆ รวมทั้งโครงการสาธารณูปโภค ขั้นพื้นฐานขนาดใหญ่ เช่น ทางด่วน
โครงการด้านพลังงาน นอกจากนี้
ในปัจจุบันผู้ออกแบบทางด้านวิศวกรรมมักนิยมใช้เสาเข็มชนิดนี้กับงานท่าเรือตามแนวชายฝั่งทะเล
เนื่องจากมีความสามารถทนทาน ต่อการกัดกร่อนของน้ำทะเลได้ดีกว่า

บริษัทมีโรงงานผลิตเสาเข็มคอนกรีตเสริมเหล็กอัดแรงโดยใช้แรงเหวี่ยงอยู่ที่ ถ.พุทธมณฑลสาย 7
อ.สามพราน จ.นครปฐม ในปัจจุบันมีคู่แข่งขันที่ยังดำเนินธุรกิจอยู่ 4 ราย
โดยบริษัทมีส่วนแบ่งตลาดอยู่ในระดับเฉลี่ยของอุตสาหกรรม

ลูกค้ารายใหญ่ มีดังนี้

ปี 2551 มูลค่างาน(ล้านบาท) % ต่อยอดขาย

1. การไฟฟ้าส่วนภูมิภาค 93.47 9.56 %

2. บริษัท โตโย-ไทย คอร์ปอเรชั่น จำกัด (มหาชน)

- D137 PTTPE LDPE 22.69 2.32 %

- D132 PTTPE CRACKER 21.86 2.23 %

3. บริษัท แดวูเทค (ไทยแลนด์) จำกัด 32.59 3.33 %

- The Propane/Butane storage Tank Project

4. บริษัท พีระมิดคอนกรีต จำกัด 31.99 3.27 %

- ก่อสร้างถนนผังเมืองสาย ง. อ.เมือง จ.สุราษฎร์ธานี

5. บริษัท พี.เอ.ที.เทรดดิ้ง แอนด์ คอนสตรัคชั่น จำกัด 30.66 3.13 %

- ก่อสร้างท่าเทียบเรือสุราษฎร์พอร์ท อ.กาญจนดิษฐ์ จ.สุราษฎร์ฯ

6. บริษัท ศิริผลวัฒนา (1979) จำกัด 24.61 2.52 %

- ก่อสร้างทางหลวงสายพังงา-กระบี่

7. บริษัท พรอคเตอร์ แอนด์ แกมเบิล แมนูแฟคเจอริ่ง จำกัด 23.99 2.45 %

- P&G Mega Capital Project

8. บริษัท นันทวัน จำกัด 23.00 2.35 %

- โรงแรมแชงกรีล่า จ.ภูเก็ต

9. บริษัท โฮมโปรดักส์ เซ็นเตอร์ จำกัด (มหาชน) 21.76 2.22 %

- Home Pro จ.ภูเก็ต

10. บริษัท ซีพีออลล์ จำกัด 17.85 1.82 %

- ศูนย์กระจายสินค้า 7-11 อ.ท่าฉาง จ.สุราษฎร์ธานี

ปี 2550 มูลค่างาน(ล้านบาท) % ต่อยอดขาย

1. บริษัท อิตาเลียนไทยดีเวล๊อปเมนต็ จำกัด (มหาชน)

- BPK Yard Development บางปะกง 37.00 4.56%

- PTT ศูนย์ราชการ แจ้งวัฒนะ 11.40 1.40%

2. บริษัท ซัมซุงเอ็นจิเนียริ่ง (ประเทศไทย) จำกัด 31.70 3.90%

- MOC Cracker มาบตาพุด จ.ระยอง

3. บริษัท ฤทธา จำกัด

- ปรับปรุงสภาวัดธรรมกาย 28.00 3.44%

- คอนโด West Sand หาดไม้ขาว จ.ภูเก็ต 10.00 1.23%

4. บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) 28.00 3.44%

- ทางหลวงพิเศษรามอินทรา – วงแหวนรอบนอก

5. บริษัท นายารา จำกัด 25.00 3.07%

- คอนโดมิเนียม ซ.ลาซาล

6. บริษัท สยามโปรแมค จำกัด 25.00 3.07%

- บ้านเอื้ออาทร ถลาง

7. บริษัท วนชัยพาเนล อินดัสทรี่ส์ จำกัด 21.00 2.58%

- โรงงานไม้อัด อ.เวียงสระ จ.สุราษฎร์ธานี

8. หจก. จิรกาญน์การโยธา 19.00 2.33%

- ปรับปรุงภูมิทัศน์ หาดเฉวง เกาะสมุย

9. หจก. เกียรติพงษ์ ก่อสร้าง 17.00 2.09%

- อาคารสำนักงาน 9 ชั้น กรมศุลกากร

10. บริษัท คิงส์ มิลลิ่ง (สุราษฎร์ธานี) จำกัด 17.00 2.09%

- Port & Silo อ.กาญจนดิษฐ์ จ.สุราษฎร์ธานี

การส่งมอบผลิตภัณฑ์

การส่งมอบผลิตภัณฑ์ให้ตรงและทันต่อเวลาตามความต้องการของลูกค้า(Schedule) เป็นปัจจัย
ที่สำคัญอีกข้อหนึ่งของกลยุทธ์ทางการตลาด เพราะช่วยทำให้ลูกค้าสามารถควบคุมต้นทุน
ซึ่งเป็นผลประโยชน์โดยตรงของลูกค้าได้ ไม่ว่าจะเป็นผู้ประกอบการรายใด
ต้นทุนด้านเวลาเป็นสิ่งมีค่ามากในการแข่งขันสำหรับสภาวะปัจจุบัน
แนวทางในการดำเนินงานหลักสำหรับกลยุทธ์การส่งมอบสินค้าให้เป็นที่พึงพอใจของลูกค้ามีดังนี้

(1) บริษัทมีรถขนส่งเป็นของบริษัทเอง ประมาณ 57 คัน ที่พร้อมให้บริการในทุกโรงงานที่ตั้งอยู่

(2) บริษัทมีเครื่องจักรชนิด Hydraulic Hammers ซึ่งเป็นเครื่องจักรที่ทันสมัยล่าสุด และ
    เป็นเทคโนโลยีใหม่ในการติดตั้งเสาเข็มคอนกรีตอัดแรงได้อย่างรวดเร็วและมีประสิทธิภาพกว่าปั้นจั่นโครง
    (Drop Hammers) หลายเท่า ทั้งในด้านความรวดเร็วในการติดตั้ง, การลดมลภาวะ
    ต่อชุมชน, การลดความสูญเสียและความแม่นยำในการทำงานถูกต้องตามหลักวิศวกรรม

(3) บริษัทมีขนาดและกำลังการผลิตสูง จึงสามารถที่จะป้อนผลิตภัณฑ์ได้เพียงพอ และทันต่อ

  ความต้องการของลูกค้า โดยเฉพาะอย่างยิ่งโครงการที่มีขนาดใหญ่ และมีเวลาการทำงานจำกัด

การบริการ

(1) บริษัทมีนโยบายที่จะร่วมมือกับทีมงานของลูกค้าอย่างใกล้ชิด ในการคำนวณ การออกแบบ

  และการวางแผนการทำงาน เพื่อให้ได้ต้นทุนที่ต่ำที่สุด และสร้างผลกำไรให้กับลูกค้า
  โดยทีมงานวิศวกรของบริษัท

(2) บริษัท มีบริการตอกโดยระบบ Auger Press และ Pre-bore ซึ่งช่วยลดแรงสั่นสะเทือน
    และการเคลื่อนตัวของดินที่อาจเกิดเป็นอันตรายขึ้นกับอาคารข้างเคียงได้ ระบบการติดตั้ง
    ด้วยวิธีนี้จึงมีความจำเป็นอย่างยิ่งสำหรับหน่วยงานที่อยู่ในเมืองหรือบริเวณที่มีชุมชนอาศัยอยู่หนาแน่น

3.  (3) บริษัทมีบริการทดสอบการรับน้ำหนัก ( Load Test ) ของเสาเข็มให้กับลูกค้า
    เพื่อเป็นการ

  ยืนยันให้เกิดความมั่นใจของฐานรากอาคารที่ก่อสร้าง

กลุ่มลูกค้าเป้าหมาย ( Target Market )

(1) รัฐบาล หรือ รัฐวิสาหกิจ เป็นตลาดหลักที่สำคัญของบริษัทฯ อันเนื่องมาจากการลงทุน
    ในสาธารณูปโภคขั้นพื้นฐานของรัฐบาล ได้แก่กรมชลประทาน กระทรวงศึกษาธิการ
    กระทรวงคมนาคม การทางพิเศษแห่งประเทศไทย การไฟฟ้าส่วนภูมิภาค
    การไฟฟ้าฝ่ายผลิตแห่งประเทศไทย และการท่าอากาศยานแห่งประเทศไทย และหน่วยงานอื่นๆ
    ซึ่งมีงบ

ประมาณการก่อสร้างต่อเนื่องทุกปี

บริษัทยังมีการขายเสาเข็มคอนกรีตอัดแรงแก่หน่วยงานภาครัฐโดยผ่านกลุ่มผู้รับเหมาหลัก

  (Main Contractors) ที่ประมูลงานกับภาครัฐ เช่น บริษัท กำแพงเพชรวิวัฒน์ก่อสร้าง,

  บริษัท ซิ-โนไทย, บริษัท ช.การช่าง, บริษัท อิตาเลี่ยนไทย, บริษัท ฤทธา, บริษัท คริสเตียนี่ฯ

  เป็นต้น

(2) เจ้าของกิจการหรือผู้ประกอบการเอกชน ได้แก่ ผู้ประกอบการอุตสาหกรรมต่างๆ เช่น
    ห้างสรรพสินค้า โรงพยาบาล โรงงานอุตสาหกรรม ธุรกิจอสังหาริมทรัพย์ โรงแรม เป็นต้น

(3) กลุ่มผู้รับเหมาก่อสร้าง ได้แก่ ผู้รับเหมาทั้งในภาครัฐและเอกชน
    ตั้งแต่ผู้รับเหมารายเล็กจนถึงผู้รับเหมาอันดับต้น ๆ ของประเทศ
    โดยมีทั้งบริษัทคนไทยและชาวต่างชาติ

นโยบายการตั้งราคา

เนื่องจากการขยายผลิตภัณฑ์มีการแข่งขันสูง และการขายส่วนใหญ่มีลักษณะเป็นงานโครงการซึ่ง
มีความต้องการความยืดหยุ่นสูงตามสภาวะตลาดที่มีการแข่งขันด้านราคาอย่างรุนแรง
บริษัทจึงใช้นโยบายการตั้งราคาโดยมุ่งเน้นที่ต้นทุน (cost base pricing)
เข้าไปผสมผสานในการตั้งราคาเป็นหลัก จึงเป็นการมุ่งความสำคัญที่การแข่งขัน (competitive
pricing)
ต่อสภาวะตลาดที่มีการเปลี่ยนแปลงค่อนข้างรวดเร็วและการแข่งขันด้านราคาอย่างรุนแรง นอกจากนี้
ผู้บริโภคยังมีความอ่อนไหวด้านราคาสูง
การปรับเปลี่ยนราคาจึงจำเป็นต้องดูผลกระทบในระยะยาวด้วย

การจัดจำหน่ายและช่องทางการจำหน่าย

บริษัทประกอบธุรกิจผลิตและจำหน่ายผลิตภัณฑ์คอนกรีตอัดแรงทุกชนิด
จัดจำหน่ายให้ลูกค้าโดยตรงโดยไม่มีการขายผ่านตัวแทนจำหน่าย
ลูกค้าของบริษัทเป็นลูกค้าภายในประเทศเป็นหลัก มีทั้งภาคเอกชน และรัฐวิสาหกิจ
สำหรับผลิตภัณฑ์เสาไฟฟ้า ลูกค้าหลักของบริษัทได้แก่ การไฟฟ้าส่วนภูมิภาค
ส่วนผลิตภัณฑ์เสาเข็มคอนกรีตอัดแรงและผลิตภัณฑ์อื่น ๆ บริษัทได้ติดต่อขายให้แก่ลูกค้าโดยตรง
มีทั้งลูกค้ารายใหญ่และรายย่อย ผู้รับเหมาและเจ้าของโครงการ

แนวโน้มภาวะอุตสาหกรรมและสภาพการแข่งขัน

ในปี 2552 มีการคาดการณ์ว่าการขยายตัวของเศรษฐกิจภายในประเทศจะมีการเติบโตในอัตรา
ร้อยละ 0 – 1.0 (กรณี Base Case) หรืออาจอยู่ในภาวะถดถอยร้อยละ -0.5 ถึง -2.5 (กรณี
Worst Case)
ตามการชะลอตัวของเศรษฐกิจโลกซึ่งส่งผลกระทบต่อการส่งออกและการท่องเที่ยวที่หดตัวลงอย่างรวดเร็ว
และรุนแรง แนวโน้มอุตสาหกรรมคอนกรีตอัดแรงจะปรับตัวขึ้นได้หรือไม่
ย่อมขึ้นอยู่กับการกระตุ้นเศรษฐกิจจากภาครัฐ ทั้งทางด้านการบริโภค และการลงทุน
โดยเฉพาะอย่างยิ่งการลงทุนในโครงการขนาดใหญ่ (Mega - Project) เช่น
โครงสร้างสาธารณูปโภคขั้นพื้นฐาน(Infrastructure) นอกจากนี้ การปรับลดอัตราดอกเบี้ย
นโยบาย และการเสริมสภาพคล่องผ่านการให้สินเชื่อแก่ภาคธุรกิจอย่างเพียงพอ
ยังเป็นปัจจัยสำคัญที่จะช่วยผลักดันให้เศรษฐกิจไทยมีโอกาสขยายตัวหรือไม่ติดลบ

(3) การจัดหาผลิตภัณฑ์หรือบริการ

ปัจจุบันบริษัทมี 6 โรงงาน กระจายอยู่ในแต่ละภาคของประเทศ
เพื่อที่จะสนองตอบความต้องการของผู้บริโภคได้อย่างเต็มที่ สถานที่ตั้งโรงงาน มีรายละเอียดดังนี้

1. โรงงานภูเก็ต

46/9 ถนนเทพกระษัตรี ตำบลรัษฎา อำเภอเมืองภูเก็ต จังหวัดภูเก็ต

2. โรงงานสุราษฎร์ธานี

54/1 ตำบลนาสาร อำเภอบ้านนาสาร จังหวัดสุราษฎร์ธานี

3. โรงงานหาดใหญ่

136/4 หมู่ 3 ถนนเพชรเกษม ตำบลทุ่งตำเสา อำเภอหาดใหญ่ จังหวัดสงขลา

  4. โรงงานบ้านบึง

18 หมู่ 2 ถนนบ้านบึง-แกลง ตำบลหนองชาก อำเภอบ้านบึง จังหวัดชลบุรี

5. โรงงานอุดรธานี

342 หมู่ 2 ตำบลโคกสะอาด อำเภอเมืองอุดรธานี จังหวัดอุดรธานี

6. โรงงานนครปฐม

16/12 หมู่ 3 ตำบลหอมเกร็ด อำเภอสามพราน จังหวัดนครปฐม

การผลิต

 การผลิต กำลังการผลิตและอัตราการใช้กำลังการผลิตปี 2551

  --------- --------------------- -------- --------- -------- -------- -------- -------- ---------
  ชนิด       รายการ                                   โรงงาน                              รวม

  ผลิตภัณฑ์                          ภูเก็ต     สุราษฎร์ฯ   หาดใหญ่   อุดรฯ     บ้านบึง    นครปฐม   

  เสาไฟฟ้า   กำลังการผลิต(ลบ.ม.)     1,300    2,100     6,000    6,000    3,360    -        18,760

            ปริมาณการผลิต(ลบ.ม.)    159      2,092     5,034    5,384    3,303    -        15,973

            อัตราการใช้กำลังผลิต(%)   12       99        84       90       98       -        85

  เสาเข็ม    กำลังการผลิต(ลบ.ม.)     43,000   40,000    21,000   12,800   46,000   -        162,800

            ปริมาณการผลิต(ลบ.ม.)    42,628   38,559    20,685   10,946   44,657   -        157,476

            อัตราการใช้กำลังผลิต(%)   99       96        98       86       97       -        97

  แผ่นพื้น     กำลังการผลิต(ลบ.ม.)     7,000    2,400     1,800    1,800    -        -        13,000

            ปริมาณการผลิต(ลบ.ม.)    6,237    1,906     1,718    1,608    -        -        11,469

            อัตราการใช้กำลังผลิต(%)   89       79        95       89       -        -        88

  เสากลม    กำลังการผลิต(ลบ.ม.)     -        -         -        -        -        36,000   36,000

            ปริมาณการผลิต(ลบ.ม.)    -        -         -        -        -        26,648   26,648

            อัตราการใช้กำลังผลิต(%)   -        -         -        -        -        74       74

  คอนสปัน    กำลังการผลิต(ลบ.ม.)     100      -         -        200      -        -        300

            ปริมาณการผลิต(ลบ.ม.)    3        -         -        193      -        -        196

            อัตราการใช้กำลังผลิต(%)   0.3      -         -        96       -        -        65

  อื่นๆ       กำลังการผลิต(ลบ.ม.)     -        500       300      280      200      -        1,280
  (กฟภ.)                                                                                 

            ปริมาณการผลิต(ลบ.ม.)    -        293       9        126      172      -        600

            อัตราการใช้กำลังผลิต(%)   -        59        3        45       86       -        47

  อื่นๆ       กำลังการผลิต(ลบ.ม.)     100      8,460     1,600    1,600    -        -        11,760

            ปริมาณการผลิต(ลบ.ม.)    36       5,505     641      734      -        -        6,916

            อัตราการใช้กำลังผลิต(%)   36       65        40       46       -        -        59

  ท่อ คสล.   กำลังการผลิต(ลบ.ม.)     3,000    4,500     1,500    -        -        -        9,000

            ปริมาณการผลิต(ลบ.ม.)    604      4,120     1,368    -        -        -        6,092

            อัตราการใช้กำลังผลิต(%)   20       92        91       -        -        -        68

  คอนกรีต    กำลังการผลิต(ลบ.ม.)     -        -         24,000   -        -        -        24,000

  ผสมเสร็จ   ปริมาณการผลิต(ลบ.ม.)    -        -         8,610    -        -        -        8,610

            อัตราการใช้กำลังผลิต(%)   -        -         36       -        -        -        36

  รวม       กำลังการผลิต(ลบ.ม.)     54,500   57,960    56,200   22,680   49,560   36,000   276,900

            ปริมาณการผลิต(ลบ.ม.)    49,667   52,475    38,065   18,991   48,132   26,648   233,978

            อัตราการใช้กำลังผลิต(%)   91       91        68       84       97       74       85
  --------- --------------------- -------- --------- -------- -------- -------- -------- ---------

นโยบายการผลิตปี 2552 หน่วย : ลบ.ม.

  --------------- -------- --------- -------- -------- -------- --------- ----------
  ชนิดผลิตภัณฑ์       โรงงาน                                                  รวม

                  ภูเก็ต     สุราษฎร์ฯ   หาดใหญ่   อุดรฯ     บ้านบึง    นครปฐม    

  เสาไฟฟ้า         600      1,800     2,280    4,940    3,120    -         12,740

  เสาเข็ม          33,600   30,000    21,600   12,300   48,200   -         145,700

  แผ่นพื้น           4,800    1,800     1,800    1,560    -        -         9,960

  เสากลม          -        -         -        -        -        27,600    27,600

  คอนสปัน          -        -         -        180      -        -         180

  อื่นๆ (กฟภ.)      -        -         -        240      240      -         480

  อื่นๆ             -        7,200     720      1,200    -        -         9,120

  คอนกรีตผสมเสร็จ   -        -         19,000   -        -        -         19,000

  ท่อ คสล.         1,200    3,000     1,200    -        -        -         5,400

  รวม             40,200   43,800    46,600   20,420   51,560   27,600    230,180
  --------------- -------- --------- -------- -------- -------- --------- ----------

วัตถุดิบและผู้จำหน่ายวัตถุดิบ

วัตถุดิบสำคัญที่ใช้ในการผลิต ได้แก่ ลวดเหล็กแรงดึงสูง , ปูนซีเมนต์ผง , หิน , ทราย และ อื่นๆ
ซึ่งวัตถุดิบเหล่านี้สามารถหาได้จากภายในประเทศทั้งหมด
การเปลี่ยนแปลงด้านระดับราคามีการปรับขึ้นค่อนข้างมากในปัจจุบัน

 การสั่งซื้อวัตถุดิบ บริษัทจะสั่งซื้อจากผู้จำหน่าย ดังนี้

1. ปูน บริษัท ซิเมนต์ไทยการตลาด จำกัด

  บริษัท ชลประทานซีเมนต์ จำกัด (มหาชน)

  บริษัท ปูนซิเมนต์นครหลวง จำกัด

2. หิน,ทราย สั่งซื้อจากผู้ขายตามแต่ละท้องถิ่นที่แต่ละโรงงานตั้งอยู่

3. ลวด พี.ซี. บริษัท ไทยไวร์โพร์ดัคท์ จำกัด (มหาชน)

บริษัท บางกอกสตีลไวร์ จำกัด

  บริษัท สยามไวร์อินดัสทรี จำกัด

4. น้ำยาผสมคอนกรีต บริษัท มินเนอรัล แอนด์ เคมีคอล จำกัด

5. ลวดแหวน บริษัท บางกอกสตีลไวร์ จำกัด

หจก.ลวดสยามอุตสาหกรรม

บริษัท เพิ่มพูนทรัพย์ จำกัด

บริษัท กรุงเทพสลักภัณฑ์ จำกัด

วัตถุดิบที่มีต้นทุนวัตถุดิบสูงกว่าร้อยละ 50 ของต้นทุนการผลิตรวม มีเพียงลวดเหล็กแรงดึงสูง
ที่ใช้ในการผลิตเสาไฟฟ้า คอร. และคอน คอร. เท่านั้น

วัตถุดิบสำคัญที่บริษัทต้องซื้อจากผู้ขายเกินร้อยละ 30 ของมูลค่าการซื้อวัตถุดิบทั้งหมดต่อเนื่อง 3 ปี
ติดต่อกัน คือ

-   ลวดเหล็กแรงดึงสูง จากบริษัท ไทยไวร์โพรดัคท์ จำกัด (มหาชน)

เหตุผล เนื่องจากสินค้ามีคุณภาพคงที่

-   ปูนซิเมนต์ ซื้อจาก บริษัท ซิเมนต์ไทยการตลาด จำกัด

 เหตุผล เนื่องจากสินค้ามีคุณภาพคงที่ และจัดส่งได้ทันเวลาที่กำหนด

วัตถุดิบที่ใช้ในการผลิตจะสั่งซื้อจากผู้ขายภายในประเทศ

การจัดหาวัตถุดิบเพื่อจำหน่าย ไม่มี

สภาพปัญหาเกี่ยวกับวัตถุดิบ ไม่มี

ขั้นตอนและเทคโนโลยีการผลิต

[]

[]

[]

- ความเป็นไปได้ที่จะถูกทดแทนด้วยเทคโนโลยีใหม่

ปัจจุบันยังไม่มีแนวโน้มที่ผลิตภัณฑ์จะถูกทดแทนด้วยเทคโนโลยีใหม่
เพราะได้มีการปรับปรุงเทคโนโลยีที่เหมาะสมแล้ว
อย่างไรก็ตามบริษัทอยู่ในระหว่างการศึกษาที่จะนำเทคโนโลยีใหม่ๆมาใช้ใน การผลิต
เพื่อลดการใช้แรงงาน, ต้นทุน และเพิ่มคุณภาพและประสิทธิภาพการผลิต

- ความสามารถ, ความจำเป็นและค่าใช้จ่ายในการปรับเครื่องจักรให้แข่งขันได้

อยู่ในระหว่างการศึกษา พัฒนา

- ความเพียงพอของเครื่องจักรและบุคลากรในการผลิต

เครื่องจักรและบุคลากรยังมีพอเพียง แม้ผลผลิตจะเพิ่มขึ้นมากกว่าเดิม แต่ก็ยังไม่เต็มกำลังการผลิต

- สัญญาการให้ความช่วยเหลือด้านเทคนิค

- ไม่มี -

ผลกระทบต่อสิ่งแวดล้อม

ไม่มี เพราะโรงงานตั้งอยู่ห่างไกลชุมชน

(4) งานที่ยังไม่ส่งมอบ

โครงการขนาดใหญ่ ซึ่งทางบริษัทได้ตกลงทำสัญญาไปแล้วในปี 2551
แต่ยังส่งมอบสินค้าไม่ครบตามสัญญา และมาดำเนินการต่อในปี 2552 ได้แก่

1.  บริษัท เอก-ชัย ดีสทริบิวชั่น ซิสเทม จำกัด - Tesco Lotus สมุย 2

2.  The Consortuim of GS and Hanyang Corporation - PTT LNG Jetter
    Development

3.  บริษัท เอ็มทีพี เอชพีพีโอ แมนูแฟคเจอริ่ง จำกัด - Thai Propylene Oxide Project

4.  บริษัท ไทย นากาโน จำกัด - โรงงาน Parker นิคมอุตสาหกรรมอีสเทิร์นซีบอร์ด

5.  บริษัท เอ ไอ พอร์ท จำกัด - ท่าเทียบเรือปากน้ำ จ.ชุมพร

6.  บริษัท พี เอ ที เทรดดิ้ง แอนด์ คอนสตรัคชั่น จำกัด - ท่าเทียบเรือสุราษฎร์ อ.กาจนดิษฐ์
    จ.สุราษฎร์ธานี

7.  บริษัท ศิริผลวัฒนา จำกัด - ก่อสร้างทางหลวง จ.พังงา-กระบี่

8.  บริษัท คริสเตียนีและนีลเส็น(ไทย) จำกัด - ก่อสร้างห้างสหไทย อ.ทุ่งสง
    จ.นครศรีธรรมราช

สิทธิหรือข้อจำกัดในการประกอบธุรกิจ

-ไม่มี -